Diari Oficial de la Generalitat Valenciana


Sumari del DOGV 7126, del 07-10-2013 (2013/9617)

DECRET 138/2013, de 4 d'octubre, del Consell, pel qual es concedix la Distinció de la Generalitat a víctimes d'actes terroristes.
---------------------------------------------------------------------------------------------------------------------------------

### Dades del document

Número de DOGV
:   7126

Data del DOGV
:   07-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9617


Data del document
:   04-10-2013

Organisme emissor
:   Conselleria de Governació i Justícia

Tipus de document
:   Decret

Descriptors 

:   * Conselleria de Governació i Justícia
    * distinció honorífica

DECRET 138/2013, de 4 d'octubre, del Consell, pel qual es concedix la Distinció de la Generalitat a víctimes d'actes terroristes. [2013/9617]  
El Consell, per mitjà del Decret 177/2003, de 12 de setembre, va crear la Distinció de la Generalitat als ferits i segrestats en actes terroristes, als cossos i forces de seguretat de l'Estat i policia de la Generalitat i policia local que s'hagen distingit en actuacions concretes en la lluita contra el terrorisme. Així mateix, esta distinció pot atorgar-se a les entitats, associacions i, si és el cas, persones que hagen realitzat notòries activitats dirigides a pal·liar situacions personals o col·lectives de les víctimes i dels seus familiars més pròxims.  
En la Llei 1/2004, de 24 de maig, de la Generalitat, d'Ajuda a les Víctimes del Terrorisme, modificada per la Llei 3/2009, de 14 d'abril, s'especifica, en l'article 22, que el Consell, prèvia valoració de les circumstàncies que concórreguen en cada cas, podrà concedir a les víctimes, així com a les institucions o entitats que s'hagen distingit per la seua lluita i sacrifici contra el terrorisme, les distincions i honors previstos en el Decret 28/1986, de 10 de març, del Consell, modificat pel Decret 177/2003, de 12 de setembre, com a mostra de solidaritat i reconeixement de la societat valenciana i el seu Govern.  
El Consell, per mitjà del Decret 63/2009, de 8 de maig, va aprovar el reglament que regula el procediment de concessió de la Distinció de la Generalitat a persones ferides o segrestades en actes terroristes i a persones físiques, entitats i institucions, com a reconeixement dels servicis prestats en la lluita contra el terrorisme o en el procés d'integració de les víctimes.   
Amb esta distinció es garantix el fidel compliment de la voluntat de la societat valenciana i del Consell de retre homenatge a qui, amb la seua lluita contra el terrorisme, amb el seu suport a les víctimes o amb el seu patiment personal, han contribuït a la defensa dels valors democràtics permetent una convivència en pau i llibertat.  
Per això, a proposta del conseller de Governació i Justícia i amb la deliberació prèvia del Consell, en la reunió del dia 4 d'octubre de 2013,  
  
DECRETE  
  
Article únic. Concessió de la Distinció de la Generalitat  
Concedir la Distinció de la Generalitat a les següents víctimes d'actes terroristes:  
Raquel Auñón Campayo  
Carlos Luis González Andrade  
Bernabé Martín Hernández  
José Antonio Monteagudo Larrey  
José Miguel Peralta Castro  
  
DISPOSICIÓ FINAL  
  
Única. Efectes  
Este decret tindrà efectes des de l'endemà de la publicació en el Diari Oficial de la Comunitat Valenciana.  
  
València, 4 d'octubre de 2013  
  
El president de la Generalitat,  
ALBERTO FABRA PART  
  
El conseller de Governació i Justícia,  
SERAFÍN CASTELLANO GÓMEZ